Գործնականում ավելորդ է թվում հարցը, թե Հայաստանն ինչ կարող է սպասել, կամ Հայաստանին ինչ կարող է սպասվել այդ հանդիպման արդյունքում: Հարցը ավելորդ է մի կողմից այն պատճառով, որ Հայաստանը երկու նախագահների օրակարգում թերևս չունի առաջնային տեղ: Մյուս կողմից, երբ հանդիպում են ԱՄՆ ու ՌԴ նախագահները, ապա այստեղ հանդիպման քաղաքական կշիռն ու ըստ այդմ ազդեցության մոտ և հեռու, ուղղակի ու անուղղակի շրջանակը այնքան մեծ է, որ առնվազն անուղղակի մասով Հայաստանին առնչվող զարգացումներ կլինեն անխուսափելիորեն և հարցն այստեղ դրանց աստիճանի մասին է: